title: Odluka Komisije (EU) 2016/1915 оd 27. listopada 2016. o izmjeni Odluke (EU) 2015/2300 o plaćanju u eurima koje izvršava Ujedinjena Kraljevina za određene rashode koji proizlaze iz sektorskog poljoprivrednog zakonodavstva (priopćeno pod brojem dokumenta C(2016) 6807)

text:
               1.11.2016

               HR

               Službeni list Europske unije

               L 296/13

         ODLUKA KOMISIJE (EU) 2016/1915
   оd 27. listopada 2016.
   o izmjeni Odluke (EU) 2015/2300 o plaćanju u eurima koje izvršava Ujedinjena Kraljevina za određene rashode koji proizlaze iz sektorskog poljoprivrednog zakonodavstva

         (priopćeno pod brojem dokumenta C(2016) 6807)

   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 108.,
   budući da:

               (1)

               Člankom 108. Uredbe (EU) br. 1306/2013 zahtijeva se od država članica koje nisu prihvatile euro, a odlučile su platiti rashode koji proizlaze iz sektorskog poljoprivrednog zakonodavstva u eurima, umjesto u svojoj nacionalnoj valuti, da poduzmu mjere koje osiguravaju da upotreba eura ne pruža sustavnu prednost u usporedbi s upotrebom nacionalne valute.

               (2)

               Odlukom Komisije (EU) 2015/2300 (2) o plaćanju u eurima koje izvršava Ujedinjena Kraljevina za određene rashode koji proizlaze iz sektorskog poljoprivrednog zakonodavstva odobrene su takve mjere o kojima je obavijestila Ujedinjena Kraljevina.

               (3)

               Ujedinjena Kraljevina 25. kolovoza 2016. obavijestila je Komisiju o svojoj namjeri da proširi te mjere na programe potpore koji se odnose na potporu za smanjenje proizvodnje mlijeka i iznimnu potporu za prilagodbu proizvođačima mlijeka i poljoprivrednicima u drugim sektorima stočarstva.

               (4)

               U skladu s tom obavijesti mjere za sprječavanje sustavne prednosti koja proizlazi iz upotrebe eura umjesto nacionalne valute, donesene prethodnom Odlukom (EU) 2015/2300, trebale bi se primjenjivati i na te programe potpore. Odluku (EU) 2015/2300 trebalo bi na odgovarajući način ovom Odlukom izmijeniti,

         DONIJELA JE OVU ODLUKU:
   Članak 1.
   Na kraju tablice u Prilogu Odluci (EU) 2015/2300 dodaju se sljedeća dva retka:

                  „Potpora za smanjenje proizvodnje mlijeka

                  Delegirana uredba (EU) 2016/1612

                  Iznimna potpora za prilagodbu proizvođačima mlijeka i poljoprivrednicima u drugim sektorima stočarstva

                  Delegirana uredba (EU) 2016/1613”

   Članak 2.
   Ova je Odluka upućena Ujedinjenoj Kraljevini Velike Britanije i Sjeverne Irske.

      Sastavljeno u Bruxellesu 27. listopada 2016.

            Za Komisiju

         Phil HOGAN

            Član Komisije

      (1)  SL L 347, 20.12.2013., str. 549.

      (2)  Odluka Komisije (EU) 2015/2300 оd 8. prosinca 2015. o plaćanju u eurima koje izvršava Ujedinjena Kraljevina za određene rashode koji proizlaze iz sektorskog poljoprivrednog zakonodavstva (SL L 324, 10.12.2015., str. 35.).


title: 2013/275/EU: Odluka Vijeća od 10. lipnja 2013. o potpisivanju Pekinškog ugovora o audiovizualnim izvedbama u ime Europske unije

text:
               11/Sv. 117

               HR

               Službeni list Europske unije

               265

         32013D0275

               L 160/1

               SLUŽBENI LIST EUROPSKE UNIJE

         ODLUKA VIJEĆA
   od 10. lipnja 2013.
   o potpisivanju Pekinškog ugovora o audiovizualnim izvedbama u ime Europske unije
   (2013/275/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 7. studenoga 2000. ovlastilo Komisiju da u okviru Svjetske organizacije za intelektualno vlasništvo (WIPO) u pregovorima dogovori sudjelovanje Europske zajednice na Diplomatskoj konferenciji koja se održava u Ženevi od 7. do 20. prosinca 2000. s ciljem izrade instrumenta za zaštitu prava izvođača na njihove audiovizualne izvedbe.

               (2)

               Pregovori su uspješno zaključeni na ponovno sazvanoj Diplomatskoj konferenciji održanoj u Pekingu od 20. do 26. lipnja 2012. te je Pekinški ugovor WIPO-a o audiovizualnim izvedbama („Pekinški ugovor”) donesen 24. lipnja 2012.

               (3)

               Pekinškim ugovorom uspostavlja se niz međunarodnih pravila u području povezanih prava kojima je cilj osigurati odgovarajuću zaštitu izvođača audiovizualnih djela i naknadu njima.

               (4)

               Pekinški ugovor je unutar godinu dana od njegova donošenja otvoren za potpisivanje svakoj stranci koja ispunjava potrebne uvjete.

               (5)

               Unija ima isključivu nadležnost nad određenim brojem odredaba Pekinškog ugovora u područjima u kojima je doneseno odgovarajuće zakonodavstvo Unije. Stoga bi Pekinški ugovor trebalo potpisati u ime Unije, podložno njegovom kasnijem sklapanju.

               (6)

               Potpisivanjem Pekinškog ugovora Unija neće izvršavati podijeljenu nadležnost te stoga države članice zadržavaju svoju nadležnost u područjima obuhvaćenima Pekinškim ugovorom koja ne utječu na zajednička pravila i ne mijenjaju područje primjene takvih pravila,

         DONIJELO JE OVU ODLUKU:
   Članak 1.
   Odobrava se potpisivanje Pekinškog ugovora WIPO-a o audiovizualnim izvedbama („Pekinški ugovor”) u ime Unije, podložno sklapanju navedenog Ugovora (1).
   Članak 2.
   Predsjednika Vijeća ovlašćuje se odrediti osobu (osobe) ovlaštenu (ovlaštene) za potpisivanje Pekinškog ugovora u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 10. lipnja 2013.

            Za Vijeće

            Predsjednik

         L. VARADKAR

      (1)  Tekst Pekinškog ugovora objavit će se zajedno s odlukom o njegovu sklapanju.


title: 2009/511/EZ: Odluka Vijeća od 22. lipnja 2009. o sklapanju sporazuma između Europske zajednice i Ujedinjenih Arapskih Emirata o određenim aspektima zračnog prometa

text:
               11/Sv. 119

               HR

               Službeni list Europske unije

               48

         32009D0511

               L 173/5

               SLUŽBENI LIST EUROPSKE UNIJE

         ODLUKA VIJEĆA
   od 22. lipnja 2009.
   o sklapanju sporazuma između Europske zajednice i Ujedinjenih Arapskih Emirata o određenim aspektima zračnog prometa
   (2009/511/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom, prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlementa (1),
   budući da:

               (1)

               Vijeće je svojom odlukom od 5. lipnja 2003. ovlastilo Komisiju da započne pregovore s trećim zemljama o zamjeni pojedinih odredaba u postojećim bilateralnim sporazumima sa sporazumom Zajednice.

               (2)

               Komisija je u ime Zajednice postigla Sporazum s Ujedinjenim Arapskim Emiratima o određenim aspektima zračnog prometa (2) (Sporazum) u skladu s mehanizmima i direktivama u Prilogu Odluci Vijeća kojom se ovlastilo Komisiju da započne pregovore s trećim zemljama o zamjeni pojedinih odredaba u postojećim bilateralnim sporazumima sa sporazumom Zajednice.

               (3)

               Sporazum je potpisan u ime Zajednice 30. studenoga 2007., podložno njegovom mogućem kasnijem sklapanju, sukladno Odluci Vijeća 2008/87/EZ (3).

               (4)

               Sporazum je potrebno u skladu s time odobriti,

         DONIJELO JE OVU ODLUKU:
   Članak 1.
   Ovime se u ime Zajednice odobrava Sporazum između Europske zajednice i Ujedinjenih Arapskih Emirata o određenim aspektima zračnog prometa.
   Članak 2.
   Predsjednika Vijeća se ovime ovlastilo da odredi osobu opunomoćenu za sastavljanje obavijesti prema članku 9. stavku 1. Sporazuma.

      Sastavljeno u Luxembourgu 22. lipnja 2009.

            Za Vijeće

            Predsjednik

         J. ŠEBESTA

      (1)  SL C 66 E, 20.3.2009., str. 84.

      (2)  SL L 28, 1.2.2008., str. 21.

      (3)  SL L 28, 1.2.2008., str. 20.


title: Odluka Vijeća (EU) 2015/632 od 20. travnja 2015. o stavljanju izvan snage Odluke Vijeća 77/706/EEZ o utvrđivanju cilja Zajednice u pogledu smanjenja potrošnje primarnih izvora energije u slučaju poteškoća u opskrbi sirovom naftom i naftnim derivatima te Odluke Komisije 79/639/EEZ o utvrđivanju detaljnih pravila za provedbu Odluke Vijeća 77/706/EEZ

text:
               23.4.2015

               HR

               Službeni list Europske unije

               L 104/12

         ODLUKA VIJEĆA (EU) 2015/632
   od 20. travnja 2015.
   o stavljanju izvan snage Odluke Vijeća 77/706/EEZ o utvrđivanju cilja Zajednice u pogledu smanjenja potrošnje primarnih izvora energije u slučaju poteškoća u opskrbi sirovom naftom i naftnim derivatima te Odluke Komisije 79/639/EEZ o utvrđivanju detaljnih pravila za provedbu Odluke Vijeća 77/706/EEZ
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 122. stavak 1.,
   uzimajući u obzir prijedlog Europske komisije,
   budući da:

               (1)

               Vijeće je u svojoj Odluci 77/706/EEZ (1) odlučilo uspostaviti mehanizam za utvrđivanje cilja Zajednice u pogledu smanjenja potrošnje primarnih izvora energije u slučaju poteškoća u opskrbi sirovom naftom i naftnim derivatima.

               (2)

               Komisija je u svojoj Odluci 79/639/EEZ (2) utvrdila detaljna pravila za provedbu Odluke 77/706/EEZ.

               (3)

               Odlukama 77/706/EEZ i 79/639/EEZ utvrđuju se složeni postupci koji predstavljaju znatno administrativno opterećenje za države članice i Komisiju, uključujući i razne obveze izvješćivanja. Nije pronađena praktična primjena za te postupke.

               (4)

               U slučaju poremećaja opskrbe naftom ili naftnim derivatima, količine koje nedostaju mogu se brzo i učinkovito nadomjestiti zalihama nafte za krizne situacije bez narušavanja gospodarske aktivnosti EU-a i ometanja mobilnosti. Stoga se zalihe za krizne situacije sada smatraju glavnim instrumentom za upravljanje situacijama poremećaja opskrbe.

               (5)

               Nadalje, Direktivom Vijeća 2009/119/EZ (3) uspostavljen je čvršći okvir za zalihe za krizne situacije čime se osigurava njihova dostupnost i pristup mjestima na kojima se nalaze te uvode postupci za njihovo korištenje.

               (6)

               Direktivom 2009/119/EZ od država članica se zahtijeva i da uvedu postupke za nametanje općih ili posebnih ograničenja potrošnje, među ostalim tako da se naftni derivati dodijele određenim skupinama potrošača na temelju prioriteta.

               (7)

               U okviru Komisijina Programa za primjerenost i učinkovitost propisa pravni se akti Unije sustavno preispituju kako bi se utvrdile mogućnosti za pojednostavnjenje i smanjenje regulatornog opterećenja.

               (8)

               Odluke 77/706/EEZ i 79/639/EEZ trebalo bi stoga staviti izvan snage,

         DONIJELO JE OVU ODLUKU:
   Članak 1.
   Odluke 77/706/EEZ i 79/639/EEZ stavljaju se izvan snage.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Luxembourgu 20. travnja 2015.

            Za Vijeće

            Predsjednik

         J. DŪKLAVS

      (1)  Odluka Vijeća 77/706/EEZ od 7. studenoga 1977. o utvrđivanju cilja Zajednice u pogledu smanjenja potrošnje primarnih izvora energije u slučaju poteškoća u opskrbi sirovom naftom i naftnim derivatima (SL L 292, 16.11.1977., str. 9.).

      (2)  Odluka Komisije 79/639/EEZ od 15. lipnja 1979. o utvrđivanju detaljnih pravila za provedbu Odluke Vijeća 77/706/EEZ (SL L 183, 19.7.1979., str. 1.).

      (3)  Direktiva Vijeća 2009/119/EZ od 14. rujna 2009. o obvezi država članica da održavaju minimalne zalihe sirove nafte i/ili naftnih derivata (SL L 265, 9.10.2009., str. 9.).


title: 2012/94/Euratom: Odluka Vijeća od 19. prosinca 2011. o posebnom programu za provedbu Okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja (2012. – 2013.) putem neizravnih djelovanja

text:
               12/Sv. 004

               HR

               Službeni list Europske unije

               140

         32012D0094

               L 047/33

               SLUŽBENI LIST EUROPSKE UNIJE

               19.12.2011.

      ODLUKA VIJEĆA

   od 19. prosinca 2011.
   o posebnom programu za provedbu Okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja (2012. – 2013.) putem neizravnih djelovanja
   (2012/94/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 7.,
   uzimajući u obzir prijedlog Europske komisije podnesen nakon savjetovanja sa Znanstvenim i tehničkim odborom,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Zajednička nacionalna i europska nastojanja u području istraživanja i osposobljavanja nužna su za promicanje i osiguranje gospodarskog rasta i dobrobiti građana u Europi.

               (2)

               U skladu s Odlukom Vijeća 2012/93/Euratom od 19. prosinca 2011. o Okvirnom programu Europske zajednice za atomsku energiju za aktivnosti u području nuklearnih istraživanja i osposobljavanja (2012. – 2013.) (3) (dalje u tekstu „Okvirni program”), Okvirni program treba se provesti putem posebnih programa koji utvrđuju detaljna pravila za njihovu provedbu, određuju njihovo trajanje te predviđaju sredstva koja se smatraju potrebnima.

               (3)

               Okvirni program zasniva se na dvjema vrstama aktivnosti: neizravnim djelovanjima u području istraživanja energije fuzije te istraživanja nuklearne fisije, sigurnosti i zaštite od zračenja te izravnim djelovanjima za aktivnosti Zajedničkog istraživačkog centra u području zbrinjavanja nuklearnog otpada, učinka na okoliš, sigurnosti i zaštite, posebno u vezi s nuklearnim događajima i uzimajući u obzir prethodna iskustva. Neizravna djelovanja provode se putem ovog posebnog programa.

               (4)

               Na ovaj bi se posebni program trebala primjenjivati pravila Okvirnog programa za sudjelovanje poduzeća, istraživačkih centara i sveučilišta te za širenje rezultata istraživanja.

               (5)

               Zajednica je u skladu s člankom 101. Ugovora sklopila niz međunarodnih sporazuma u području nuklearnih istraživanja te bi trebalo uložiti napore da bi se osnažila međunarodna suradnja u području istraživanja radi daljnjeg integriranja Zajednice u svjetsku istraživačku zajednicu. Bilateralna međunarodna suradnja temelji se na čvrstom pravnom okviru sporazuma o suradnji između Zajednice i trećih zemalja. Okvirni program ključan je za provedbu tih sporazuma. Stoga bi ovaj posebni program trebao biti otvoren sudjelovanju zemalja koje su sklopile sporazume u tu svrhu, a na razini projekta i na temelju zajedničke dobrobiti on bi trebao biti otvoren sudjelovanju subjekata iz trećih zemalja i međunarodnih organizacija za znanstvenu suradnju.

               (6)

               Ovaj posebni program trebao bi doprinijeti promicanju održivog razvoja i održavanju prikladne kulture sigurnosti.

               (7)

               Trebalo bi osigurati dobro financijsko upravljanje ovim posebnim programom i njegovu učinkovitu provedbu na način usmjeren korisniku, istodobno osiguravajući pravnu sigurnost i dostupnost programa za sve sudionike, u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (4) i Uredbom Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5).

               (8)

               Trebalo bi poduzeti odgovarajuće mjere – razmjerne financijskim interesima Unije – da bi se pratila učinkovitost odobrene financijske potpore i upotrebe tih sredstava radi sprečavanja nepravilnosti i prijevare. Također bi trebalo poduzeti potrebne korake da bi se nadoknadila izgubljena, krivo isplaćena ili nepravilno korištena sredstva u skladu s Uredbom (EZ, Euratom) br. 1605/2002, Uredbom (EZ, Euratom) br. 2342/2002, Uredbom Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (6), Uredbom Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (7) te Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje vodi Europski ured za borbu protiv prijevara (OLAF) (8).

               (9)

               Svako tematsko područje ovog posebnog programa trebalo bi imati svoju vlastitu proračunsku liniju u sklopu općeg proračuna Unije.

               (10)

               Istraživačke aktivnosti koje se provode u okviru ovog posebnog programa trebale bi poštovati temeljna etička načela, uključujući načela izražena u Povelji Europske unije o temeljnim pravima,

         DONIJELO JE OVU ODLUKU:
   Članak 1.
   Donosi se posebni program za provedbu Okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja putem neizravnih djelovanja (2012. - 2013.) (dalje u tekstu „posebni program”) za razdoblje od 1. siječnja 2012. do 31. prosinca 2013.
   Članak 2.
   Posebni program podupire aktivnosti za istraživanje i osposobljavanje u području nuklearne energije, obuhvaćajući čitav niz neizravnih istraživačkih djelovanja koja se provode u sljedećim tematskim područjima:

               (a)

               istraživanje energije fuzije (uključujući Međunarodni termonuklearni eksperimentalni reaktor (ITER));

               (b)

               istraživanje nuklearne fisije, sigurnosti i zaštite od zračenja.

         Ciljevi i osnovne odrednice aktivnosti iz ovog članka navedeni su u Prilogu.
   Članak 3.
   U skladu s člankom 3. Odluke 2012/93/Euratom maksimalni iznos za izvršenje posebnog programa jest 2 327 054 000 EUR, od čega je do 15 % namijenjeno za administrativne izdatke Komisije. Taj se iznos raspodjeljuje na sljedeći način:

               (a)

               istraživanje energije fuzije

               2 208 809 000 EUR;

               (b)

               nuklearna fisija, sigurnost i zaštita od zračenja

               118 245 000 EUR.

         Članak 4.
   Sve istraživačke aktivnosti koje se provode u okviru posebnog programa provode se u skladu s temeljnim etičkim načelima.
   Članak 5.
   1.   Posebni program provodi se prema programima financiranja utvrđenima u Prilogu II. Odluci 2012/93/Euratom.
   2.   Na ovaj se posebni program primjenjuju pravila za sudjelovanje poduzeća, istraživačkih centara i sveučilišta te za širenje rezultata istraživanja u vezi s neizravnim djelovanjima utvrđena u Uredbi Vijeća (Euratom) br. 139/2012 od 19. prosinca 2011. o utvrđivanju pravila za sudjelovanje poduzeća, istraživačkih centara i sveučilišta u neizravnim djelovanjima iz Okvirnog programa Europske zajednice za atomsku energiju te za širenje rezultata istraživanja (2012. – 2013.) (9).
   Članak 6.
   1.   Komisija izrađuje godišnji radni program za provedbu posebnog programa u kojem se detaljno navode ciljevi te znanstveni i tehnološki prioriteti navedeni u Prilogu, programi financiranja koji će se koristiti za područja za koja se raspisuju pozivi na podnošenje prijedloga te vremenski raspored za provedbu.
   2.   Radni program u obzir uzima relevantne istraživačke aktivnosti koje provode države članice, pridružene države te europske i međunarodne organizacije. Radni program ažurira se prema potrebi.
   3.   U radnom programu određuju se kriteriji na temelju kojih će se obavljati evaluacija prijedloga za neizravna djelovanja u okviru programa financiranja te odabir projekata. Kriteriji se odnose na izvrsnost, utjecaj i provedbu. U tom okviru u radnom programu mogu se dalje određivati ili nadopunjivati dodatni zahtjevi, podaci za ponderiranje i utvrđivanje pragova.
   4.   U radnom programu mogu se odrediti:

               (a)

               organizacije koje primaju doprinose u obliku članarine;

               (b)

               mjere potpore za aktivnosti određenih pravnih osoba.

         Članak 7.
   1.   Komisija je odgovorna za provedbu posebnog programa.
   2.   Za potrebe provedbe posebnog programa Komisiji u radu pomaže savjetodavni odbor. Sastav tog odbora može varirati, ovisno o raznim temama na dnevnom redu odbora. Za aspekte povezane s fisijom sastav odbora te detaljna pravila rada i postupci koji se na njega primjenjuju oni su koji su utvrđeni u Odluci Vijeća 84/338/Euratom, EZUČ, EEZ od 29. lipnja 1984. o strukturama i postupcima za upravljanje i koordinaciju istraživačkih, razvojnih i demonstracijskih aktivnosti Zajednice (10). Na aspekte povezane s fuzijom primjenjuju se oni koji su utvrđeni u Odluci Vijeća od 16. prosinca 1980. o osnivanju Savjetodavnog odbora za fuzijski program (11).
   3.   Komisija redovito obavješćuje odbor o ukupnom napretku u provedbi posebnog programa te mu pruža pravodobne informacije o svim djelovanjima koja se predlažu ili financiraju u okviru ovog posebnog programa.
   Članak 8.
   Komisija osigurava neovisno praćenje, ocjenu i preispitivanje predviđene u članku 6. Odluke 2012/93/Euratom koji se provode u vezi s aktivnostima koje se obavljaju u područjima obuhvaćenima posebnim programom.
   Članak 9.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Bruxellesu 19. prosinca 2011.

            Za Vijeće

            Predsjednik

         M. KOROLEC

      (1)  Mišljenje od 15. studenoga 2011. (još nije objavljeno u Službenom listu). Mišljenje doneseno nakon neobveznog savjetovanja.

      (2)  SL C 318, 29.10.2011., str. 127. Mišljenje doneseno nakon neobveznog savjetovanja.

      (3)  SL L 47, 18.2.2012., str. 25.

      (4)  SL L 248, 16.9.2002., str. 1.

      (5)  SL L 357, 31.12.2002., str. 1.

      (6)  SL L 312, 23.12.1995., str. 1.

      (7)  SL L 292, 15.11.1996., str. 2.

      (8)  SL L 136, 31.5.1999., str. 1.

      (9)  SL L 47, 18.2.2012., str. 1.

      (10)  SL L 177, 4.7.1984., str. 25.

      (11)  Nije objavljena.
   PRILOG

      ZNANSTVENI I TEHNOLOŠKI CILJEVI, OSNOVNE ODREDNICE TEMA I AKTIVNOSTI

   I.   TEMATSKA PODRUČJA ISTRAŽIVANJA
   I.A.   Istraživanje energije fuzije

      Ukupni cilj

   Razviti bazu znanja za izgradnju prototipnih reaktora za elektrane koje su sigurne, održive, odgovorne prema okolišu i gospodarski izvedive pri čemu je ostvarenje ITER-a najvažniji korak naprijed.

      Aktivnosti

   1.   Ostvarenje ITER-a
   Zajednica ima posebnu odgovornost u okviru Organizacije ITER kao domaćin projekta te ima glavnu ulogu, posebno u pogledu vođenja Međunarodne organizacije ITER, upravljanja i odabira osoblja te pružanja opće tehničke i administrativne potpore.
   Zajednica će kao stranka u projektu ITER sudjelovati u izradi opreme i uređaja koji su potrebni na njegovoj lokaciji te će podupirati projekt tijekom izgradnje.
   Aktivnosti u području istraživanja i razvoja koje podupiru izgradnju ITER-a provodit će se u okviru udruženja za fuziju i europskih industrija. One će uključivati razvoj i testiranje komponenata i sustava.
   2.   Istraživanje i razvoj u pripremi za rad ITER-a
   Usmjereni fizikalno-tehnološki program za cilj će imati konsolidaciju projektnih odabira u vezi s ITER-om i pripremu za brzo stavljanje ITER-a u pogon. Provodit će se putem koordiniranih eksperimentalnih i teorijskih aktivnosti te modeliranja uz upotrebu postrojenja JET i drugih relevantnih eksperimentalnih i kompjutacijskih uređaja. Osigurat će potreban utjecaj Europe na projekt ITER i pripremiti Europu za važnu ulogu u njegovom korištenju. Program će uključivati:

               —

               procjenu posebnih ključnih tehnologija potrebnih za rad ITER-a putem upotrebe poboljšanja na JET-u (prvi zid prilagođen za ITER, sustavi za grijanje, dijagnostika),

               —

               istraživanje scenarija za rad ITER-a s usmjerenim eksperimentima na JET-u i drugim postrojenjima te usklađene aktivnosti u području modeliranja.

         3.   Ograničene tehnološke aktivnosti u pripremi za DEMO
   U udrugama za fuziju i industriji dalje će se razvijati ključne tehnologije i materijali potrebni za izdavanje dozvola, izgradnju i rad DEMO-a da bi ih se testiralo u ITER-u i da bi se europskoj industriji omogućila izgradnja DEMO-a i razvoj budućih fuzijskih elektrana. Provodit će se sljedeće aktivnosti:

               —

               daljnji rad posebnog projektnog tima na aktivnostima tehničke ovjere i tehničkog projektiranja radi pripreme za izgradnju Međunarodnog postrojenja za ozračivanje fuzijskih materijala koje će se upotrebljavati za testiranje materijala za fuzijske elektrane,

               —

               razvoj, testiranje ozračivanja i modeliranje materijala s niskom aktivacijom i otpornih na zračenje; razvoj ključnih tehnologija potrebnih za rad fuzijske elektrane, uključujući slojeve; idejne aktivnosti povezane s projektiranjem DEMO-a, uključujući aspekte sigurnosti i okoliša.

         4.   Dugoročne aktivnosti u području istraživanja i razvoja
   Nastavno na aktivnosti posebno usmjerene na projekte ITER i DEMO, posebni će program razviti kompetencije i proširiti bazu znanja u područjima od strateške važnosti za buduće fuzijske elektrane. Te će istraživačke djelatnosti dovesti do bolje tehničke i gospodarske izvedivosti energije fuzije. U okviru Okvirnog programa posebna djelovanja uključivat će sljedeće ograničene aktivnosti:

               —

               proučavanje mogućnosti unapređivanja idejnih shema magnetskog zatočenja, uključujući stelaratore. Rad će biti usredotočen na pripremu rada stelaratora W7-X, upotrebu postojećih uređaja za proširenje eksperimentalne baze podataka i ocjenu budućih perspektiva za te koncepte,

               —

               eksperimentalni program, teoriju i daljnje modeliranje s konačnim ciljem cjelovitog razumijevanja fuzijske plazme za upotrebu u reaktoru,

               —

               studije društvenih i gospodarskih aspekata dobivanja energije fuzije te djelovanja na promicanju osvješćivanja javnosti i boljeg razumijevanja fuzije.

         5.   Ljudski resursi, obrazovanje i osposobljavanje – stvaranje „Generacije ITER”
   Osiguravanje adekvatnih ljudskih resursa i visoke razine suradnje unutar tematskih područja fuzije, kako u odnosu na neposredne, tako i u odnosu na srednjoročne potrebe ITER-a te za daljnji razvoj fuzije provodit će se putem:

               —

               potpore mobilnosti istraživača između organizacija koje sudjeluju u posebnom programu da bi se promicala bolja suradnja i integracija istraživačkih aktivnosti te da bi se poticala međunarodna suradnja,

               —

               visoke razine osposobljavanja za inženjere i istraživače na poslijediplomskoj i poslijedoktorskoj razini, uključujući upotrebu opreme za znanstvene platforme i posebne seminare i radionice, te poticanja suradnje među institucijama za visoko obrazovanje.

         6.   Infrastrukture
   Ostvarenje ITER-a u Europi u međunarodnom okviru Organizacije ITER bit će element novih istraživačkih infrastruktura s jakom europskom dimenzijom.
   7.   Prijenos tehnologije, uključivanje industrije i inovacije
   ITER će zahtijevati nove i fleksibilnije organizacijske strukture u svrhu omogućavanja brzog prijenosa postupka inovacija i ostvarenog tehnološkog napretka na industriju da bi se europskoj industriji moglo omogućiti da postane konkurentnija. Te će se aktivnosti provoditi putem:

               —

               promicanja inovacija i razmjene znanja i iskustva s povezanim sveučilištima, istraživačkim institutima i industrijom, uključujući odgovarajuću interakciju s Organizacijom ITER i Zajedničkim europskim poduzećem za razvoj energije fuzije (F4E) (dajući jednaku mogućnost sudjelovanja industrijskim partnerima u skladu s pripadajućim pravilima Unije o nabavi),

               —

               poticanja proizvodnje patenata,

               —

               promicanja Foruma za inovacije u fuzijskoj industriji koji će izraditi plan za razvoj tehnologije fuzije i inicijative za razvoj ljudskih resursa s naglaskom na inovacije i potencijal za stvaranje novih proizvoda i usluga.

         I.B.   Nuklearna fisija, sigurnost i zaštita od zračenja

      Opći cilj

   Stvaranje čvrste znanstvene i tehničke osnove radi bržeg praktičnog razvoja za sigurnije zbrinjavanje dugoživućeg radioaktivnog otpada, posebno povećavajući sigurnost i istodobno doprinoseći učinkovitosti izvora i isplativosti nuklearne energije, osiguranje čvrstog i društveno prihvatljivog sustava zaštite ljudi i okoliša od učinaka ionizirajućeg zračenja.

      Aktivnosti

   Neizravna djelovanja u području nuklearne fisije, sigurnosti i zaštite od zračenja provodit će se u pet dolje opisanih glavnih područja aktivnosti. S obzirom na pojačani naglasak na nuklearnu sigurnost, čime se doprinosi preusmjeravanju nuklearnih istraživanja, pitanjima sigurnosti postrojenja, zaštite od zračenja (uključujući upotrebu u medicini) i procjene rizika posvećuje se najveća moguća pozornost. Postoje važne poveznice s istraživanjima u Sedmom okvirnom programu Unije, donesenom na temelju Odluke br. 1982/2006/EZ Europskog parlamenta i Vijeća od 18. prosinca 2006. o Sedmom okvirnom programu Europske zajednice za aktivnosti u području istraživanja i tehnološkog razvoja te za demonstracijske aktivnosti (2007. - 2013.) (1), posebno u području energetike, europskih standarda, obrazovanja i osposobljavanja, zaštite okoliša, zdravlja, istraživanja materijala, upravljanja, zajedničke infrastrukture, sigurnosti, sigurnosne kulture. U brojnim istraživačkim aktivnostima potiče se međunarodna suradnja s posebnim fokusom na sigurnost nuklearnih postrojenja, a to će u suradnji s relevantnim tehničkim i interesnim forumima biti opisano u utemeljenosti aktivnosti u području nuklearne fisije, sigurnosti i zaštite od zračenja iz točke I.B Priloga I. Odluci 2012/93/Euratom.
   1.   Zbrinjavanje krajnjeg radioaktivnog otpada
   Tehničke studije i predstavljanje rješenja za geološko odlaganje za pripremu provedbe osiguravajući operativnu sigurnost. Studije za bolje razumijevanje otpada i njegovog ponašanja tijekom vremena, razvoj trajnih metodologija za procjenu izvedivosti i sigurnosti, proučavanje upravljanja i socijalnih pitanja povezanih s odobravanjem javnosti i druge aktivnosti za potporu razvoja zajedničkog europskog stajališta o glavnim pitanjima u vezi sa zbrinjavanjem otpada od ispuštanja do odlaganja.
   2.   Sustavi reaktora
   Poštujući opći cilj istraživanja za potporu sigurnog rada svih sustava reaktora (uključujući postrojenja za gorivni ciklus) u uporabi u Europi ili, u mjeri u kojoj je to potrebno da bi se sačuvalo široko stručno znanje o nuklearnoj sigurnosti u Europi, onih vrsta reaktora koji bi se mogli koristiti u budućnosti fokusirajući se isključivo na sigurnosne aspekte. To uključuje procjenu životnog vijeka elektrane i njezino upravljanje, sigurnosnu kulturu (smanjivanje rizika ljudske ili organizacijske pogreške na najmanju moguću mjeru), napredne metodologije za procjenu sigurnosti, alate za numeričku simulaciju, instrumentaciju i nadzor te sprečavanje i ublažavanje teških nesreća uz povezane aktivnosti za optimizaciju upravljanja znanjem i očuvanje kompetencija.
   Aktivnosti uključuju temeljne i ključne transverzalne istraživačke aktivnosti (kao što je istraživanje materijala) (2) i, usmjeravajući se isključivo na sigurnosne aspekte, proučavanje budućih reaktora i svih aspekata gorivnog ciklusa kao što su razdioba i transmutacija.
   3.   Zaštita od zračenja
   Aktivnosti u ovom području fokusiraju se na:

               —

               bolju kvantifikaciju rizika za zdravlje pri dugotrajnoj izloženosti niskom zračenju, uključujući individualne razlike, pomoću epidemioloških studija i boljeg razumijevanja mehanizama na podlozi istraživanja stanične i molekularne biologije,

               —

               poboljšanje sigurnosti i efikasnosti upotrebe zračenja u medicini pomoću novih tehnoloških razvoja te postizanje odgovarajuće ravnoteže između koristi i rizika takvih upotreba,

               —

               poboljšanje koherentnosti i integracije upravljanja u slučaju izvanrednog događaja i nakon nesreće u Europi pomoću razvijanja zajedničkih sredstava i strategija te pokazivanje njihove efikasnosti u radnom okolišu,

               —

               nacionalne istraživačke aktivnosti u drugim područjima učinkovitije će se integrirati, ako se bude smatralo potrebnim.

         4.   Infrastrukture
   Ako postoji jasno izražena europska dodana vrijednost, posebno radi uspostavljanja kritične mase, potpora za osmišljavanje, obnavljanje, izgradnju i/ili rad ključnih istraživačkih infrastruktura koje se zahtijevaju za svako od gore navedenih tematskih područja, uključujući olakšavanje pristupa postojećim i budućim infrastrukturama za pojedinačne istraživačke radnike i istraživačke timove.
   5.   Ljudski resursi i osposobljavanje (3)

   Koordinacija nacionalnih programa i ispunjenje općih potreba za osposobljavanjem u području nuklearne znanosti i tehnologije pomoću niza instrumenata, uključujući one konkurentne s kratkoročnim rezultatima, kao dio opće potpore ljudskim resursima u svim tematskim područjima. Uključena je potpora tečajevima i mrežama za osposobljavanje, i mjere za približavanje sektora mladim znanstvenicima i inženjerima, čineći ga atraktivnijim, te za bolju koordinaciju između obrazovnih institucija Unije da bi se osigurala jednakovrijednost kvalifikacija u svim državama članicama.
   II.   ETIČKI ASPEKTI
   Tijekom provedbe ovog posebnog programa i istraživačkih aktivnosti koje proizlaze iz njega potrebno je poštovati temeljna etička načela. Ona među ostalim uključuju načela iz Povelje EU-a o temeljnim pravima, uključujući sljedeće: zaštitu ljudskog dostojanstva i ljudskog života, zaštitu osobnih podataka i privatnosti kao i zaštitu životinja i okoliša u skladu s pravom Zajednice i najnovijim verzijama odgovarajućih međunarodnih konvencija, smjernica i pravila ponašanja, npr. Helsinškom deklaracijom, Konvencijom Vijeća Europe o ljudskim pravima i biomedicini, potpisanom u Oviedu 4. travnja 1997., i njezinim dodatnim protokolima, Konvencijom UN-a o pravima djeteta, Općom deklaracijom o ljudskom genomu i ljudskim pravima koju je donio Unesco, Konvencijom UN-a o biološkom i toksičnom oružju, Međunarodnim ugovorom o biljnim genetskim resursima za hranu i poljoprivredu te odgovarajućim rezolucijama Svjetske zdravstvene organizacije (WHO).
   Također će se u obzir uzeti mišljenja Europske skupine savjetnika o etičkim posljedicama biotehnologije (od 1991. do 1997. godine) te mišljenja Europske skupine za etiku u znanosti i novim tehnologijama (od 1998. godine).
   U skladu s načelom supsidijarnosti i raznolikosti u Europi postojećih pristupa, sudionici u istraživačkim projektima moraju se ponašati u skladu sa zakonima, drugim propisima i etičkim pravilima na snazi u zemljama u kojima će se istraživanja provoditi. U svakom slučaju primjenjuju se nacionalni propisi te se istraživanja koja su zabranjena u bilo kojoj državi članici ili nekoj drugoj zemlji neće podržati financiranjem Zajednice koje će se provoditi u toj državi članici ili drugoj zemlji.
   Oni koji provode istraživačke projekte prema potrebi moraju zatražiti odobrenje od nadležnih nacionalnih ili lokalnih etičkih odbora prije početka aktivnosti u području ITR-a. Komisija će također sustavno provoditi etičke provjere prijedloga koji se bave etički osjetljivim pitanjima ili u slučaju da etički aspekti nisu adekvatno razmotreni. U specifičnim se slučajevima etička provjera može izvršiti tijekom provedbe projekta.
   U članku 13. Ugovora o funkcioniranju Europske unije zahtijeva se da Zajednica i države članice posvećuju punu pažnju zahtjevima za dobrobit životinja prilikom oblikovanja i provedbe politika Unije, uključujući istraživanja. Direktivom Vijeća 86/609/EEZ od 24. studenoga 1986. o usklađivanju zakona i drugih propisa država članica o zaštiti životinja koje se koriste u pokusne i druge znanstvene svrhe (4) zahtijeva se da svi pokusi budu osmišljeni tako da se izbjegne nevolja i nepotrebna bol i patnja pokusnih životinja; da se koriste životinje u najmanjem mogućem broju; da se koriste životinje s najnižom razinom neurofiziološke osjetljivosti; te da se uzrokuje najmanje boli, patnje, nevolje ili trajnih oštećenja. Mijenjanje genetskog naslijeđa životinja i kloniranje životinja mogu se razmatrati samo ako su ciljevi etički opravdani, a uvjeti takvi da jamče dobrobit životinja te se uvažavaju načela biološke raznolikosti. Tijekom provedbe ovog posebnog programa Komisija će redovno pratiti znanstvena postignuća te nacionalne i međunarodne propise tako da se u obzir uzmu svi razvoji događaja.

      (1)  SL L 412, 30.12.2006., str. 1.

      (2)  Podrazumijeva se da je ERC odgovoran za podupiranje pionirskih istraživanja u svim područjima znanosti i tehnologije.

      (3)  Podrazumijeva se da odgovornost za mobilnost istraživača u svim područjima znanosti i tehnologije ostaje na programu „Ljudi” u okviru Okvirnog programa Unije.

      (4)  SL L 358, 18.12.1986., str. 1.


title: Odluka Europskog parlamenta (EU) 2016/1554 od 28. travnja 2016. o zaključenju poslovnih knjiga Europske zaklade za osposobljavanje za financijsku godinu 2014.

text:
               14.9.2016

               HR

               Službeni list Europske unije

               L 246/329

         ODLUKA EUROPSKOG PARLAMENTA (EU) 2016/1554
   od 28. travnja 2016.
   o zaključenju poslovnih knjiga Europske zaklade za osposobljavanje za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske zaklade za osposobljavanje za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske zaklade za osposobljavanje za financijsku godinu 2014. s odgovorom Zaklade (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zaklada treba dobiti za izvršenje proračuna za financijsku godinu 2014. (05584/2016 – C8-0071/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1339/2008 Europskog parlamenta i Vijeća od 16. prosinca 2008. o osnivanju Europske zaklade za osposobljavanje (4), a posebno njezin članak 17.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A8-0116/2016),

               1.

               utvrđuje da završni godišnji financijski izvještaji Europske zaklade za osposobljavanje odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europske zaklade za osposobljavanje za financijsku godinu 2014.;

               3.

               nalaže svojem predsjedniku da ovu Odluku proslijedi direktorici Europske zaklade za osposobljavanje, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 266.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 354, 31.12.2008., str. 82.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2017/594 od 21. ožujka 2017. o sklapanju Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, o izmjeni Sporazuma u svrhu proširenja njegovih odredaba na bilateralnu trgovinu tekstilom, uzimajući u obzir prestanak važenja bilateralnog sporazuma o tekstilu

text:
               28.3.2017

               HR

               Službeni list Europske unije

               L 81/1

         ODLUKA VIJEĆA (EU) 2017/594
   od 21. ožujka 2017.
   o sklapanju Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, o izmjeni Sporazuma u svrhu proširenja njegovih odredaba na bilateralnu trgovinu tekstilom, uzimajući u obzir prestanak važenja bilateralnog sporazuma o tekstilu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207., u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 9. lipnja 2010. ovlastilo Komisiju da započne pregovore s Republikom Uzbekistanom o izmjeni Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane (2) (dalje u tekstu „Sporazum”), kako bi se osiguralo formalno proširenje načela koja se primjenjuju na trgovinu drugom robom i na trgovinu tekstilnim proizvodima. Ti su pregovori uspješno okončani te je Protokol o izmjeni Sporazuma brisanjem članka 16. i svih upućivanja na taj članak parafiran 1. srpnja 2010.

               (2)

               U okviru pregovora obje strane postigle su dogovor da će pročistiti tekst Sporazuma i izbrisati zastarjelu tehničku odredbu koja je istekla 1998., kao i odgovarajući prilog koji se na nju odnosi.

               (3)

               U skladu s Odlukom Vijeća 2011/250/EU (3) Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, o izmjeni Sporazuma u svrhu proširenja njegovih odredaba na bilateralnu trgovinu tekstilom, uzimajući u obzir prestanak važenja bilateralnog sporazuma o tekstilu (dalje u tekstu „Protokol”) potpisan je 7. travnja 2011, podložno njegovu sklapanju.

               (4)

               Protokol bi trebalo sklopiti,

         DONIJELO JE OVU ODLUKU:
   Članak 1.
   Odobrava se u ime Unije Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, o izmjeni Sporazuma u svrhu proširenja njegovih odredaba na bilateralnu trgovinu tekstilom, uzimajući u obzir prestanak važenja bilateralnog sporazuma o tekstilu (4).
   Tekst Protokola priložen je ovoj Odluci.
   Članak 2.
   Predsjednik Vijeća u ime Unije daje obavijest predviđenu člankom 2. Protokola.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 21. ožujka 2017.

            Za Vijeće

            Predsjednik

         E. SCICLUNA

      (1)  Suglasnost je dana 14. prosinca 2016.

      (2)  SL L 229, 31.8.1999., str. 3.

      (3)  SL L 106, 27.4.2011., str. 1.

      (4)  Datum stupanja Protokola na snagu objavit će Glavno tajništvo Vijeća u Službenom listu Europske unije.


title: Odluka Vijeća (EU) 2016/1210 od 18. srpnja 2016. o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, o okvirnom sporazumu između Europske unije i Republike Azerbajdžana o općim načelima sudjelovanja Republike Azerbajdžana u programima Unije

text:
               26.7.2016

               HR

               Službeni list Europske unije

               L 199/1

         ODLUKA VIJEĆA (EU) 2016/1210
   od 18. srpnja 2016.
   o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, o okvirnom sporazumu između Europske unije i Republike Azerbajdžana o općim načelima sudjelovanja Republike Azerbajdžana u programima Unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 212., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, o okvirnom sporazumu između Europske unije i Republike Azerbajdžana o općim načelima sudjelovanja Republike Azerbajdžana u programima Unije („Protokol”) potpisan je u ime Unije 14. lipnja 2014.

               (2)

               Cilj je Protokola utvrditi financijska i tehnička pravila koja Republici Azerbajdžanu omogućuju sudjelovanje u određenim programima Unije. Horizontalni okvir uspostavljen Protokolom predstavlja mjeru gospodarske, financijske i tehničke suradnje koja omogućuje pristup pomoći, osobito financijskoj pomoći, koju Unija treba pružiti u skladu s tim programima Unije. Taj se okvir primjenjuje samo na programe Unije za koje je u relevantnim osnivačkim pravnim aktima predviđena mogućnost sudjelovanja Republike Azerbajdžana. Sklapanje Protokola stoga ne podrazumijeva izvršavanje ovlasti na temelju raznih sektorskih politika koje se programima ostvaruju, a koje se izvršavaju pri uspostavi programâ.

               (3)

               Protokol bi trebalo odobriti,

         DONIJELO JE OVU ODLUKU:
   Članak 1.
   Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, o okvirnom sporazumu između Europske unije i Republike Azerbajdžana o općim načelima sudjelovanja Republike Azerbajdžana u programima Unije („Protokol”) odobrava se u ime Unije (2).
   Članak 2.
   Predsjednik Vijeća u ime Unije šalje obavijest predviđenu u članku 10. Protokola (3).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2016.

            Za Vijeće

            Predsjednica

         F. MOGHERINI

      (1)  Suglasnost od 6. srpnja 2016. (još nije objavljeno u Službenom listu).

      (2)  Protokol je objavljen u SL L 19, 24.1.2015., str. 4. zajedno s odlukom o potpisivanju.

      (3)  Datum stupanja Protokola na snagu objavit će Glavno tajništvo Vijeća u Službenom listu Europske unije.


title: 2007/799/EZ: Odluka Vijeća od 12. listopada 2006. o potpisivanju Protokola o provedbi Alpske konvencije u području prometa (Prometni protokol) u ime Zajednice

text:
               11/Sv. 123

               HR

               Službeni list Europske unije

               132

         32007D0799

               L 323/13

               SLUŽBENI LIST EUROPSKE UNIJE

         ODLUKA VIJEĆA
   od 12. listopada 2006.
   o potpisivanju Protokola o provedbi Alpske konvencije u području prometa (Prometni protokol) u ime Zajednice
   (2007/799/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71. u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Jedan od ciljeva prometne politike Zajednice je promicanje mjera za rješavanje regionalnih i europskih problema koji ometaju održivu mobilnost u prometu što dovodi do rizika po okoliš.

               (2)

               Vijeće je 14. svibnja 1991. ovlastilo Komisiju da u ime Zajednice sudjeluje u pregovorima o Alpskoj konvenciji i njezinom protokolu, savjetujući se s državama članicama.

               (3)

               Odlukom Vijeća 96/191/EZ (1) Zajednica je sklopila Konvenciju o zaštiti Alpa (Alpsku konvenciju).

               (4)

               Protokol o provedbi Alpske konvencije u području prometa, utemeljen na članku 2. stavcima 2. i 3. Alpske konvencije, usvojen je 24.-26. svibnja 2000. prilikom 16. sastanka Stalnog odbora Alpske konvencije.

               (5)

               Prometnim protokolom stvoren je okvir, utemeljen na načelu predostrožnosti, načelu prevencije i načelu „onečišćivač plaća” radi osiguravanja održive mobilnosti i zaštite okoliša pri upotrebi svih vrsta prijevoza u alpskoj regiji.

               (6)

               Prometni je protokol, u skladu s njegovim člankom 24., bio otvoren za potpisivanje ugovornim strankama na sastanku ministara Alpske konvencije održanom u Lucernu, 30. i 31. listopada 2000. i potom u Republici Austriji, koja je depozitar.

               (7)

               Pretežna nadležnost Zajednice povezana s načelom jedinstva u međunarodnom predstavljanju Zajednice, nalaže istodobno potpisivanje i eventualno polaganje odgovarajućih isprava o ratifikaciji ili odobrenju od strane Zajednice i njezinih država članice koje su ugovorne stranke Konvencije, ako je to moguće.

               (8)

               Primjereno je da se Protokol o provedbi Alpske konvencije u području prometa (Prometni protokol) potpiše u ime Zajednice, podložno njegovom kasnijem sklapanju,

         ODLUČILO JE:
   Jedini članak
   Predsjednika Vijeća ovlašćuje se da odredi osobu ili osobe ovlaštene za potpisivanje Protokola o provedbi Alpske konvencije u području prometa (Prometni protokol) u ime Zajednice, podložno njegovom kasnijem sklapanju, te da im dodijeli za to potrebne ovlasti.

      Sastavljeno u Luksemburgu 12. listopada 2006.

            Za Vijeće

            Predsjednica

         S. HUOVINEN

      (1)  SL L 61, 12.3.1996., str. 31.


title: Odluka Vijeća (EU) 2017/1793 od 15. rujna 2017. o izmjeni Odluke (EU) 2017/1792 o potpisivanju, u ime Unije, i privremenoj primjeni Bilateralnog sporazuma između Europske unije i Sjedinjenih Američkih Država o bonitetnim mjerama za osiguranje i reosiguranje

text:
               6.10.2017

               HR

               Službeni list Europske unije

               L 258/3

         ODLUKA VIJEĆA (EU) 2017/1793
   od 15. rujna 2017.
   o izmjeni Odluke (EU) 2017/1792 o potpisivanju, u ime Unije, i privremenoj primjeni Bilateralnog sporazuma između Europske unije i Sjedinjenih Američkih Država o bonitetnim mjerama za osiguranje i reosiguranje
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 21. travnja 2015. ovlastilo Komisiju za otvaranje pregovora sa Sjedinjenim Američkim Državama o sporazumu o reosiguranju. Pregovori su uspješno zaključeni razmjenom pisama između glavnih pregovarača 12. siječnja 2017.

               (2)

               Sporazum bi u ime Europske unije trebalo potpisati na engleskom jeziku, podložno njegovu kasnijem sklapanju. U tu svrhu Odluku (EU) 2017/1792 (1) trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Odluka (EU) 2017/1792 mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije kao i razmjene pisama između Europske unije i Sjedinjenih Američkih Država u vezi s jezičnim aranžmanima. Potpisivanje Sporazuma održat će se zajedno s potpisivanjem razmjene pisama.”

               2.

               Umeće se sljedeći članak:
               „Članak 3.a
               Sporazum se potpisuje na engleskom jeziku. U skladu s pravom Unije, Unija Sporazum sastavlja i na bugarskom, češkom, danskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku. Te dodatne jezične verzije trebalo bi utvrditi kao vjerodostojne razmjenom diplomatskih nota između Europske unije i Sjedinjenih Američkih Država. Sve verzije čija je vjerodostojnost utvrđena imaju jednaku vrijednost.”

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 15. rujna 2017.

            Za Vijeće

            Predsjednik

         M. MAASIKAS

      (1)  Odluka Vijeća (EU) 2017/1792 od 29. svibnja 2017. o potpisivanju, u ime Unije, i privremenoj primjeni Bilateralnog sporazuma između Europske unije i Sjedinjenih Američkih Država o bonitetnim mjerama za osiguranje i reosiguranje (vidjeti stranicu 1. ovoga Službenog lista).


title: Odluka Europskog parlamenta (EU) 2016/1573 od 28. travnja 2016. o razrješnici za izvršenje proračuna Agencije Europske unije za temeljna prava za financijsku godinu 2014.

text:
               14.9.2016

               HR

               Službeni list Europske unije

               L 246/368

         ODLUKA EUROPSKOG PARLAMENTA (EU) 2016/1573
   od 28. travnja 2016.
   o razrješnici za izvršenje proračuna Agencije Europske unije za temeljna prava za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije Europske unije za temeljna prava za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije Europske unije za temeljna prava za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0064/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (4), a posebno njezin članak 21.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0108/2016),

               1.

               daje razrješnicu direktoru Agencije Europske unije za temeljna prava za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Agencije Europske unije za temeljna prava, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 334.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 53, 22.2.2007., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 88/89/EEZ: Odluka Vijeća od 22. veljače 1988. o sklapanju Dopunskog protokola uz Sporazum o pridruživanju između Europske ekonomske zajednice i Turske

text:
               03/Sv. 029

               HR

               Službeni list Europske unije

               50

         31988D0089

               L 053/90

               SLUŽBENI LIST EUROPSKE UNIJE

               22.02.1988.

      ODLUKA VIJEĆA

   od 22. veljače 1988.
   o sklapanju Dopunskog protokola uz Sporazum o pridruživanju između Europske ekonomske zajednice i Turske
   (88/89/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 238.,
   uzimajući u obzir preporuku Komisije,
   uzimajući u obzir suglasnost Europskog parlamenta (1)

   budući da treba odobriti Dopunski protokol uz Sporazum o pridruživanju između Europske ekonomske zajednice i Turske (2), koji je potpisan 12. rujna 1963. u Ankari.;
   ODLUČILO JE:
   Članak 1.
   Ovim se, u ime Zajednice, odobrava Dopunski protokol uz Sporazum o pridruživanju između Europske ekonomske zajednice i Turske.
   Tekst Protokola priložen je ovoj Odluci.
   Članak 2.
   Predsjednik Vijeća obavlja notifikaciju predviđenu člankom 4. Protokola (3)

   Članak 3.
   Ova Odluka proizvodi pravne učinke prvog dana od dana objave u Službenom listu Europskih zajednica.

      Sastavljeno u Bruxellesu 22. veljače 1988.

            Za Vijeće

            Predsjednik

         H.-D. GENSCHER

      (1)  Suglasnost donesena 20. siječnja 1988. (još nije objavljeno u Službenom listu)

      (2)  SL L 217, 29.12.1964., str. 3687./64.

      (3)  Glavno tajništvo Vijeća objavit će dan stupanja na snagu Protokola u Službenom listu Europskih zajednica.


title: 2011/33/EU: Odluka Vijeća od 8. studenoga 2010. o sklapanju Protokola uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ukrajine, s druge strane, o Okvirnom sporazumu između Europske unije i Ukrajine o općim načelima za sudjelovanje Ukrajine u programima Unije

text:
               11/Sv. 057

               HR

               Službeni list Europske unije

               231

         32011D0033

               L 018/1

               SLUŽBENI LIST EUROPSKE UNIJE

               08.11.2010.

      ODLUKA VIJEĆA

   od 8. studenoga 2010.
   o sklapanju Protokola uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ukrajine, s druge strane, o Okvirnom sporazumu između Europske unije i Ukrajine o općim načelima za sudjelovanje Ukrajine u programima Unije
   (2011/33/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 114., 168., 169. i 172., članak 173. stavak 3. i članke 188. i 192., u vezi s člankom 218. stavkom 6. točkom (a) i prvim podstavkom članka 218. stavka 8.,
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               Protokol uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ukrajine, s druge strane (1), o Okvirnom sporazumu između Europske unije i Ukrajine o općim načelima za sudjelovanje Ukrajine u programima Unije (dalje u tekstu: Protokol) potpisan je u ime Unije 22. studenoga 2010.

               (2)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (3)

               Protokol bi trebalo sklopiti,

         DONIJELO JE OVU ODLUKU:
   Članak 1.
   Ovime se u ime Europske unije odobrava Protokol uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ukrajine, s druge strane, o Okvirnom sporazumu između Europske unije i Ukrajine o općim načelima za sudjelovanje Ukrajine u programima Unije (2) (dalje u tekstu: Protokol).
   Članak 2.
   Predsjednik Vijeća u ime Unije daje obavijest predviđenu člankom 10. Protokola.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 8. studenoga 2010.

            Za Vijeće

            Predsjednik

         M. WATHELET

      (1)  SL L 49, 19.2.1998., str. 3.

      (2)  SL L 18, 21.1.2011., str. 3.


title: Odluka Vijeća 2013/366/ZVSP od 9. srpnja 2013. o izmjeni i produljenju mandata posebnog predstavnika Europske unije na Kosovu

text:
               10.7.2013

               HR

               Službeni list Europske unije

               L 189/9

         ODLUKA VIJEĆA 2013/366/ZVSP
   od 9. srpnja 2013.
   o izmjeni i produljenju mandata posebnog predstavnika Europske unije na Kosovu (1)

   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Dana 25. siječnja 2012. Vijeće je donijelo Odluku 2012/39/ZVSP (2) o imenovanju g. Samuela ŽBOGARA posebnim predstavnikom Europske unije (PPEU) na Kosovu. Mandat PPEU-a ističe 30. lipnja 2013.

               (2)

               Mandat PPEU-a trebalo bi izmijeniti i produljiti za daljnje razdoblje od 12 mjeseci.

               (3)

               PPEU će provoditi svoj mandat u kontekstu situacije koja se može pogoršati i otežati ostvarivanje ciljeva vanjskog djelovanja Unije kao što je navedeno u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Samuela ŽBOGARA kao PPEU-a na Kosovu mijenja se i produljuje do 30. lipnja 2014. Mandat PPEU-a može završiti ranije, ako Vijeće tako odluči, na prijedlog Visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike Unije na Kosovu. Ti ciljevi uključuju održavanje vodeće uloge u promicanju stabilnog, održivog, mirnog, demokratskog i multietničkog Kosova; jačanje stabilnosti u regiji te doprinos regionalnoj suradnji i dobrosusjedskim odnosima na zapadnom Balkanu; promicanje Kosova koje poštuje vladavinu prava i zaštitu manjina te kulturne i vjerske baštine; pružanje podrške približavanju Kosova Uniji u skladu s europskom vizijom regije i sukladno relevantnim zaključcima Vijeća.
   Članak 3.
   Mandat
   Da bi postigao ciljeve politike, PPEU ima sljedeći mandat:

               (a)

               pružiti savjetovanje i podršku Unije u političkom procesu;

               (b)

               promicati sveobuhvatnu političku koordinaciju Unije na Kosovu;

               (c)

               jačati prisutnost Unije na Kosovu te osigurati njezinu usklađenost i učinkovitost;

               (d)

               pružati lokalne političke smjernice šefu Misije Europske unije za uspostavu vladavine prava na Kosovu (EULEX KOSOVO), uključujući smjernice o političkim aspektima pitanja vezanih uz izvršne odgovornosti;

               (e)

               osigurati dosljednost i usklađenost djelovanja Unije na Kosovu;

               (f)

               podržavati približavanje Kosova Uniji, u skladu s europskom perspektivom regije, putem usmjerenog izvješćivanja javnosti te putem aktivnosti osvještavanja čija je svrha poticanje šireg razumijevanja i podrške od strane kosovske javnosti o pitanjima vezanima uz Uniju;

               (g)

               pratiti, pomoći i olakšati napredak vezan uz političke, gospodarske i europske prioritete, u skladu s odgovarajućim institucionalnim nadležnostima i odgovornostima;

               (h)

               doprinositi razvoju i konsolidaciji poštovanja ljudskih prava i temeljnih sloboda na Kosovu, u suradnji s PPEU-om za ljudska prava, uključujući prava i slobode vezane uz žene i djecu, u skladu s politikom ljudskih prava Unije te smjernicama Unije o ljudskim pravima;

               (i)

               podupirati provedbu dijaloga između Beograda i Prištine u kojemu posreduje Unija.

         Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU djeluje u bliskoj suradnji s Europskom službom za vanjsko djelovanje (ESVD).
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. srpnja 2013. do 30. lipnja 2014. iznosi 1 870 000 eura.
   2.   Izdacima se upravlja u skladu s postupcima i pravilima koji se primjenjuju na opći proračun Unije. Državljanima zemalja na zapadnom Balkanu dozvoljeno je sudjelovanje u javnim natječajima za dodjelu ugovora.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   Odgovarajuće osoblje pomaže PPEU-u u provedbi njegovog mandata i poticanju dosljednosti, vidljivosti i učinkovitosti cjelokupnog djelovanja Unije na Kosovu. PPEU je, u granicama svog mandata i odgovarajućih raspoloživih financijskih sredstava, odgovoran za ustrojavanje svog tima. U tim su uključeni stručnjaci za pojedina politička pitanja, u skladu s potrebama mandata. PPEU o sastavu svog tima redovito obavješćuje Vijeće i Komisiju.
   2.   Države članice, institucije Unije i ESVD mogu predložiti PPEU-u upućivanje osoblja. Plaće tako upućenog osoblja pokriva država članica, odnosno određena institucija Unije ili ESVD. Stručnjaci koje su države članice uputile institucijama Unije ili ESVD-u mogu se uputiti i PPEU-u. Međunarodno ugovorno osoblje mora imati državljanstvo neke države članice.
   3.   Sve upućeno osoblje ostaje pod administrativnom nadležnošću države članice koja ga upućuje, institucije Unije ili ESVD-a i provodi svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i njegovog osoblja
   Povlastice, imuniteti i dodatna jamstva potrebna za dovršetak i neometano djelovanje misije PPEU-a i članova njegova osoblja prema potrebi se usuglašavaju sa stranom ili stranama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   1.   PPEU i članovi njegovog tima dužni su poštovati načela sigurnosti i minimalne standarde utvrđene Odlukom Vijeća 2011/292/EU od 31. ožujka 2011. o sigurnosnim propisima za zaštitu klasificiranih podataka EU-a (3).
   2.   VP je ovlašten za objavu klasificiranih podataka i dokumenata NATO/KFOR EU do razine „CONFIDENTIEL UE/EU CONFIDENTIAL” sastavljenih za potrebe djelovanja, u skladu sa sigurnosnim propisima za zaštitu klasificiranih podataka EU-a.
   3.   VP je ovlašten staviti na raspolaganje Ujedinjenim narodima (UN) i Organizaciji za europsku sigurnost i suradnju (OESS), u skladu s operativnim potrebama PPEU-a, klasificirane podatke i dokumente EU-a do razine „RESTREINT UE/EU RESTRICTED” koji su sastavljeni za potrebe djelovanja Unije na Kosovu, u skladu sa sigurnosnim pravilima za zaštitu klasificiranih podataka EU-a. U tu se svrhu utvrđuju lokalni dogovori.
   4.   VP je ovlašten staviti na raspolaganje trećim zemljama na koje se odnosi ova Odluka neklasificirane dokumente EU-a vezane uz odluke Vijeća s obzirom na djelovanje te obuhvaćene obvezom čuvanja poslovne tajne u skladu s člankom 6. stavkom 1. Poslovnika Vijeća (4).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća dužni su osigurati PPEU-u pristup svim relevantnim podacima.
   2.   Delegacija unije i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU, u skladu sa svojim mandatom i na temelju sigurnosnog stanja u zemljopisnom području za koje je odgovoran, poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju uputa ESVD-a koji obuhvaća mjere, specifične za misiju, za fizičku zaštitu, organizacijsku sigurnost i sigurnost postupaka u vezi s upravljanjem sigurnim kretanjem osoblja na području misije i unutar njega, kao i za upravljanje situacijama u kojima je ugrožena sigurnost te uključujući krizni plan i plan za evakuaciju misije;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da su svi članovi njegovog tima koji se trebaju razmjestiti izvan Unije, uključujući lokalno ugovorno osoblje, prošli odgovarajuće sigurnosno osposobljavanje prije ili nakon dolaska na područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru srednjoročnih izvješća i izvješća o provedbi mandata.

         Članak 11.
   Izvješćivanja
   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku VP-a ili PSO-a, PPEU dostavlja izvješća Vijeću za vanjske poslove. U skladu s člankom 36. Ugovora, PPEU smije sudjelovati u izvješćivanju Europskog parlamenta.
   Članak 12.
   Koordinacija
   1.   PPEU promiče sveobuhvatnu političku koordinaciju Unije. PPEU doprinosi osiguravanju da se svi instrumenti Unije u tom području dosljedno primjenjuju kako bi se postigli ciljevi politike Unije. Aktivnosti PPEU-a moraju biti usklađene s aktivnostima Komisije te, prema potrebi, s aktivnostima drugih PPEU-ova koji djeluju u toj regiji. PPEU priprema redovite informativne sastanke za misije država članica i delegacije Unije.
   2.   Na terenu održava blisku vezu sa šefovima delegacija Unije u regiji i šefovima misija država članica. Oni su dužni poduzeti sve što je potrebno kako bi poduprli PPEU-a u provedbi mandata. PPEU pruža lokalne političke smjernice šefu misije EULEX KOSOVO, uključujući smjernice o političkim aspektima pitanja vezanih uz izvršne odgovornosti. PPEU i civilni zapovjednik operacija međusobno se savjetuju prema potrebi.
   3.   PPEU također blisko surađuje s relevantnim lokalnim tijelima te drugim međunarodnim i regionalnim sudionicima na terenu.
   4.   PPEU, zajedno s drugim sudionicima iz Unije koji su prisutni u tom području, osigurava širenje i razmjenu informacija među sudionicima Unije na terenu u svrhu postizanja visokog stupnja svijesti o situaciji i u svrhu procjene.
   Članak 13.
   Pomoć povezana s potraživanjima
   PPEU i njegovo osoblje pomažu u pružanju elemenata kako bi odgovorili na bilo kakva potraživanja i obveze koje proizlaze iz mandata prethodnih PPEU-ova na Kosovu te pruža administrativnu pomoć i omogućuje pristup relevantnim spisima u tu svrhu.
   Članak 14.
   Preispitivanje
   Provedba ove Odluke i njezina sukladnost s ostalim doprinosima Unije regiji redovito se preispituje. PPEU do kraja prosinca 2013. dostavlja Vijeću, VP-u i Komisiji izvješće o napretku te sveobuhvatno izvješće o provedbi mandata na kraju mandata PPEU-a.
   Članak 15.
   Stupanje na snagu
   Ova Odluka stupa na snagu na dan njezina donošenja.
   Primjenjuje se od 1. srpnja 2013.

      Sastavljeno u Bruxellesu 9. srpnja 2013.

            Za Vijeće

            Predsjednik

         R. ŠADŽIUS

      (1)  Ovim se položajem ne dovode u pitanje stavovi o statusu te je on u skladu s Rezolucijom Vijeća sigurnosti UN-a br. 1244 (1999.) i mišljenjem Međunarodnog suda pravde o Deklaraciji o nezavisnosti Kosova.

      (2)  SL L 23, 26.1.2012, str. 5.

      (3)  SL L 141, 27.5.2011, p. 17.

      (4)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009, str. 35.).


title: 2014/371/CFSP: Odluka Političkog i sigurnosnog odbora EULEX KOSOVO/1/2014 od 17. lipnja 2014. o produljenju mandata voditelja Misije Europske unije o uspostavi vladavine prava na Kosovu, EULEX KOSOVO

text:
               20.6.2014

               HR

               Službeni list Europske unije

               L 180/17

         ODLUKA POLITIČKOG I SIGURNOSNOG ODBORA EULEX KOSOVO/1/2014
   od 17. lipnja 2014.
   o produljenju mandata voditelja Misije Europske unije o uspostavi vladavine prava na Kosovu, EULEX KOSOVO

      (2014/371/CFSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2008/124/ZVSP od 4. veljače 2008. o Misiji Europske unije o uspostavi vladavine prava na Kosovu, EULEX KOSOVO (1), a posebno njezin članak 12. stavak 2.,
   budući da:

               (1)

               Na temelju članka 12. stavka 2. Zajedničke akcije 2008/124/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi važne odluke za potrebe izvršavanja političke kontrole i strateškog usmjeravanja misije EULEX KOSOVO, uključujući odluku o imenovanju voditelja misije.

               (2)

               PSO je 4. prosinca 2012. donio Odluku EULEX KOSOVO/3/2012 (2) o imenovanju veleposlanika Bernda BORCHARDTA voditeljem misije EULEX KOSOVO za razdoblje od 1. veljače 2013. do 14. lipnja 2014.

               (3)

               Vijeće je 12. lipnja 2014. donijelo Odluku 2014/349/ZVSP (3) o izmjeni Zajedničke akcije 2008/124/ZVSP i produljenju trajanja misije EULEX KOSOVO do 14. lipnja 2016.

               (4)

               Visoki predstavnik Unije za vanjske poslove i sigurnosnu politiku predložio je 13. lipnja 2014. produljenje mandata veleposlanika Bernda BORCHARDTA u svojstvu voditelja misije EULEX KOSOVO do 14. listopada 2014.,

         DONIO JE OVU ODLUKU:
   Članak 1.
   Mandat veleposlanika Bernda BORCHARDTA kao voditelja misije EULEX KOSOVO produljuje se do 14. listopada 2014.
   Članak 2.
   Ova Odluka stupa na snagu na dan donošenja.
   Primjenjuje se od 15. lipnja 2014.

      Sastavljeno u Bruxellesu 17. lipnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 42, 16.2.2008., str. 92.

      (2)  Odluka Političkog i sigurnosnog odbora EULEX KOSOVO/3/2012 od 4. prosinca 2012. o imenovanju voditelja Misije Europske unije o uspostavi vladavine prava na Kosovu, EULEX KOSOVO (SL L 334, 6.12.2012., str. 46.).

      (3)  SL L 174, 13.6.2014., str. 42.


title: 1991/424/EEZ: Odluka br. 146 od 10. listopada 1990. o tumačenju članka 94. stavka 9. Uredbe (EEZ) br. 1408/71

text:
               05/Sv. 001

               HR

               Službeni list Europske unije

               19

         31991D0424

               L 235/9

               SLUŽBENI LIST EUROPSKE UNIJE

               10.10.1990.

      ODLUKA br. 146
   od 10. listopada 1990.
   o tumačenju članka 94. stavka 9. Uredbe (EEZ) br. 1408/71
   (1991/424/EEZ)
   ADMINISTRATIVNA KOMISIJA EUROPSKIH ZAJEDNICA ZA SOCIJALNU SIGURNOST RADNIKA MIGRANATA,
   uzimajući u obzir članak 81. točku (a) Uredbe Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice, prema kojoj je odgovorna za rješavanje svih upravnih pitanja i pitanja u vezi tumačenja koja proizlaze iz Uredbe (EEZ) br. 1408/71 i naknadnih Uredaba,
   uzimajući u obzir članak 2. stavak 1. Uredbe Vijeća (EEZ) br. 574/72 od 21. ožujka 1972. na temelju kojega priprema obrasce potvrda, ovjerenih izjava, iskaza, zahtjeva i drugih dokumenata potrebnih za primjenu Uredaba,
   uzimajući u obzir Uredbu Vijeća (EEZ) br. 3427/89 od 30. listopada 1989. kojom se uvodi jedinstveno isplaćivanje obiteljskih davanja članovima obitelji koji ne borave na području nadležne države,
   uzimajući u obzir članak 94. stavak 9., kako je izmijenjen navedenom Uredbom, koji s jedne strane propisuje da se obiteljski doplaci koje primaju zaposlene osobe u Francuskoj za članove svojih obitelji koji su na dan 15. studenoga 1989. boravili u nekoj drugoj državi članici, nastavljaju isplaćivati prema stopama, u okviru i u skladu s postupcima koji su bili važeći na taj dan sve dok njihov iznos prelazi iznos davanja koja bi se isplaćivala od 16. studenoga 1989. i sve dok se na dotične osobe primjenjuje francusko zakonodavstvo, a s druge strane propisuje da Administrativna komisija donosi mišljenje o postupku za provedbu ovog stavka, posebno u pogledu podjele troškova ovih doplataka,
   budući da je važno točno utvrditi područje primjene članka 94. stavka 9. i uvjete njegove primjene;
   budući da je potrebno utvrditi postupak koji omogućuje isplatu tih doplataka, s obzirom na odgovornosti dotičnih ustanova, usporedbu iznosa obiteljskih doplataka (zajamčeni iznos) i iznos francuskih obiteljskih davanja, isplate, ako je potrebno, dodatka koji je jednak razlici između ta dva iznosa, i podjele troškova ovih doplataka između dotičnih ustanova;
   budući da je, nadalje, potrebno utvrditi stopu konverzije valuta koja će se koristiti u navedenom uspoređivanju;
   budući da je potrebno izraditi dva specifična obrasca, od kojih jedan služi kao potvrda isplate obiteljskih doplataka za studeni 1989., a drugi kao potvrda o nastavku ili prekidu isplate obiteljskih doplataka u skladu s člankom 94. stavkom 9.;
   budući da je jezik na kojem se obrasci moraju izdavati utvrđen u Preporuci Administrativne komisije br. 15;
   budući da je, konačno, potrebno utvrditi rokove za ostvarivanje prava na primanja zajamčenih iznosa obiteljskih doplataka;
   u skladu s uvjetima iz članka 80. stavka 3. Uredbe (EEZ) br. 1408/71,
   ODLUČILA JE:

               1.

                           (a)

                           Odredbe članka 94. stavka 9. Uredbe (EEZ) br. 1408/71 primjenjuju se ako je zaposlena osoba na koju se primjenjuje francusko zakonodavstvo na dan 15. studenoga 1989. primala obiteljske doplatke iz prijašnjeg članka 73. stavka 2. za članove svoje obitelji koji borave u nekoj drugoj državi članici; one se ne primjenjuju ako je pravo na obiteljska davanja stečeno u državi boravišta na dan 15. studenoga 1989.; one se trajno prestaju primjenjivati ako je pravo na obiteljska davanja naknadno stečeno u državi boravišta.
                           Nadalje, obiteljski doplaci koje osoba zaposlena u Francuskoj primi 15. studenoga 1989. za članove svoje obitelji koji borave u nekoj drugoj državi članici i dalje se isplaćuju u skladu s odredbama članka 94. stavka 9. sve dok članovi obitelji imaju boravište na području te druge države članice.

                           (b)

                           Obiteljski doplaci iz članka 94. stavka 9. Uredbe (EEZ) br. 1408/71 su oni doplaci koji su zaposlenoj osobi u stvarnosti bili isplaćeni u studenome 1989. za članove njezine obitelji na temelju kojih je stekla pravo na te doplatke. Iznos tih doplataka predstavlja zajamčeni iznos.
                           Obiteljska davanja iz navedenog članka su francuska obiteljska davanja koja se zaposlenim osobama isplaćuju od 16. studenoga 1989.

                           (c)

                           Ako je iznos francuskih obiteljskih davanja, osim onih koji se isplaćuju jednokratno (a koja se pri usporedbi ne uzimaju u obzir), dva mjeseca zaredom veći od ili jednak zajamčenom iznosu za određeni mjesec, pravo na taj iznos trajno se uskraćuje.
                           U vezi s uvjetom iz članka 94. stavka 9. da se na dotičnu osobu i dalje primjenjuje francusko zakonodavstvo, prekidi rada manje od mjesec dana ili razdoblja privremene obustave rada u slučaju bolesti, majčinstva, nesreće na poslu, profesionalne bolesti ili nezaposlenosti neće se uzimati u obzir kod nastavka primanja plaće ili primanja odgovarajućih davanja prema francuskom zakonodavstvu, osim mirovine i rente ili zbog plaćenog dopusta, štrajka ili isključenja s rada.

                           (d)

                           Zajamčeni iznos se utvrđuje konačno. Iznos posebno ne može biti podvrgnut naknadnoj procjeni zbog promjene stope obiteljskih doplataka, po zakonodavstvu države članice na čijem području su članovi obitelji 15. studenoga 1989. boravili ili zbog povećanja broja članova obitelji.
                           Međutim, u slučaju naknadnog smanjenja broja članova obitelji iz članka 94. stavka 9. u državi članici boravišta zajamčeni iznos ponovno će se utvrditi na temelju broja preostalih članova obitelji po stopi i u okviru koji se primjenjuje na dan 15. studenoga 1989. na području navedene države članice.

               2.

                           (a)

                           Kako bi se nadležnoj francuskoj ustanovi omogućilo da utvrdi trebaju li se primjenjivati odredbe članka 94. stavka 9., ustanova u mjestu boravišta članova obitelji na dan 15. studenoga 1989. na zahtjev dotičnih osoba ili francuske ustanove daje izjavu u skladu s obrascem E 412 u nastavku, kojom potvrđuju jesu li obiteljski doplaci za studeni 1989. stvarno isplaćeni ili ne.
                           Ako su obiteljski doplaci isplaćeni, ustanova u mjestu boravišta na ovjerenoj izjavi posebno navodi članove obitelji za koje se doplaci isplaćuju, kao i iznos doplatka po članu obitelji ili za cijelu obitelj u skladu s odredbama zakonodavstva koje se primjenjuje.
                           Navedena ovjerena izjava također mora sadržavati podatke o tome je li se supružnik zaposlene osobe ili osoba kojoj su isplaćeni obiteljski doplaci u studenome 1989. bavila nekom djelatnošću ili aktivnošću koja se smatra takvom, u skladu s Odlukom br. 199.

                           (b)

                           Po primitku te ovjerene izjave, francuska nadležna ustanova prema potrebi uspoređuje iznos obiteljskih davanja iz druge rečenice stavka 1. točke (b) sa zajamčenim iznosom.
                           Ako je iznos obiteljskih davanja veći od ili jednak od zajamčenog iznosa, nadležna ustanova isplaćuje samo davanja.
                           Ako je iznos obiteljskih davanja manji od zajamčenog iznosa, francuska nadležna ustanova isplaćuje obiteljska davanja, a doplatak u iznosu koji je jednak razlici između zajamčenog iznosa i tih obiteljskih davanja isplaćuje ustanova u mjestu boravišta.
                           Ako je iznos francuskih obiteljskih davanja jednak nuli, doplatak koji isplaćuje ustanova u mjestu boravišta jednak je zajamčenom iznosu.

                           (c)

                           Za usporedbu iz prethodnog podstavka, francuska nadležna ustanova mora izvršiti konverziju zajamčenog iznosa u svoju valutu, koristeći pritom stopu konverzije iz članka 107. stavka 1. Uredbe (EEZ) br. 574/72. Stopa konverzije koja se uzima u obzir je stopa koja se primjenjivala 16. studenoga 1989.

               3.

                           (a)

                           Ako je potrebno radi razlike u iznosima potrebno isplatiti dodatni iznos, francuska nadležna ustanova svaki mjesec šalje ustanovi u mjestu boravišta potvrdu o produljenju ili prekidu plaćanja obiteljskih doplataka u skladu s obrascem E 413 F u nastavku.
                           Po primitku potvrde ustanova u mjestu boravišta isplaćuje dodatak koji je jednak razlici između zajamčenog iznosa i iznosa francuskih obiteljskih davanja u vlastitoj valuti u protuvrijednosti prema službenom deviznom tečaju na dan usporedbe.

                           (b)

                           Ako zakonodavstvo koje primjenjuje ustanova u mjestu boravišta predviđa isplatu obiteljskih davanja u nekim drukčijim intervalima osim mjesečno, navedena ustanova može isplaćivati dodatne diferencijalne iznose u takvim drukčijim intervalima.

                           (c)

                           Ako za osobu istekne pravo na povlastice iz članka 94. stavka 9., nadležna francuska ustanova koristi potvrdu iz prethodnih podstavaka kako bi ustanovu u mjestu boravišta obavijestila o stalnom prestanku prava na zajamčeni iznos.

               4.

               Nadležna tijela država članica stavljaju na raspolaganje dotičnim nadležnim ustanovama obrasce iz stavka 2. točke (a) i stavka 3. točke (a). Ti su obrasci dostupni na službenim jezicima Zajednice, a sastavljeni su tako da su različite verzije potpuno usklađene i time svakoj osobi omogućuju dobivanje obrazaca na vlastitom jeziku.

               5.

               U slučaju novog utvrđivanja zajamčenog iznosa u skladu s uvjetima iz treće rečenice stavka 1. točke (d), ustanova u mjestu boravišta ponovno izdaje potvrde iz stavka 2. točke (a). Nadležna francuska ustanova potom ponovno provodi usporedbu prema stavku 2. točkama (b) i (c).

               6.

               Troškovi doplataka koji čine iznos zajamčen člankom 94. stavkom 9. Uredbe (EEZ) br. 1408/71 dijele se na sljedeći način:

                           —

                           francuska nadležna ustanova snosi dio tih doplataka do ukupnog iznosa obiteljskih davanja koja se zaposlenoj osobi u Francuskoj isplaćuju za članove njezine obitelji koji borave u nekoj drugoj državi članici,

                           —

                           ustanova u mjestu boravišta članova obitelji snosi iznos razlike između zajamčenog iznosa i iznosa tih obiteljskih davanja.

                     Međutim, Francuska i druga država članica ili njihova nadležna tijela mogu se sporazumjeti o drukčijem načinu podjele troškova i o tome moraju obavijestiti Administrativnu komisiju.

               7.

               Za korištenje prava iz članka 94. stavka 9. na primanje zajamčenog iznosa obiteljskih doplataka, rok od dvije godine u skladu s francuskim zakonodavstvom odgađa se do datuma početka primjene ove Odluke i primjenjuje se samo od toga datuma.

               8.

               Ova Odluka stupa na snagu prvoga dana mjeseca nakon objave u Službenom listu Europskih zajednica.

            Predsjednik Administrativne komisije

         M. T. FERRARO


title: 2013/3/EU: Odluka Vijeća od 20. prosinca 2012. o pokretanju automatizirane razmjene podataka o DNK-u u Poljskoj

text:
294                   HR                               Službeni list Europske unije                                                19/Sv. 16
32013D0003
8.1.2013.                                          SLUŽBENI LIST EUROPSKE UNIJE                                                       L 3/5
                                                           ODLUKA VIJEĆA
                                                        od 20. prosinca 2012.
                                  o pokretanju automatizirane razmjene podataka o DNK-u u Poljskoj
                                                              (2013/3/EU)
VIJEĆE EUROPSKE UNIJE,                                                          primjenjuju članci od 2. do 6. Odluke 2008/615/PUP i
                                                                                o uvjetima za automatizirano pretraživanje, kako je nave
                                                                                deno u članku 3. stavku 1. navedene Odluke u skladu s
                                                                                člankom 36. stavkom 2. navedene Odluke.
uzimajući u obzir Odluku Vijeća 2008/615/PUP od 23. lipnja
2008. o produbljivanju prekogranične suradnje, posebno u
suzbijanju terorizma i prekograničnog kriminala (1), a posebno
njezin članak 2. stavak 3. i članak 25.,
                                                                         (5)    U skladu s poglavljem 4. točkom 1.1. Priloga Odluci
                                                                                2008/616/PUP, upitnik koji je izradila nadležna radna
                                                                                skupina Vijeća odnosi se na svaku automatiziranu
uzimajući u obzir Odluku Vijeća 2008/616/PUP od 23. lipnja                      razmjene podataka i na njega država članica mora odgo
2008. o provedbi Odluke 2008/615/PUP (2), a posebno njezin                      voriti čim procijeni da ispunjava preduvjete za razmjenu
članak 20. i poglavlje 4. Priloga navedenoj Odluci,                             podataka u odgovarajućoj kategoriji podataka.
budući da:
                                                                         (6)    Poljska je ispunila upitnik o zaštiti podataka i upitnik o
                                                                                razmjeni podataka o DNK-u.
(1)     U skladu s Protokolom o prijelaznim odredbama koji je
        priložen Ugovoru o Europskoj uniji, Ugovoru o funkcio
        niranju Europske unije i Ugovoru o osnivanju Europske
                                                                         (7)    Poljska je provela uspješan pokus sa Slovačkom.
        zajednice za atomsku energiju, akti institucija, tijelâ,
        uredâ i agencija Unije doneseni prije stupanja Ugovora
        iz Lisabona na snagu zadržavaju svoje pravne učinke dok
        ne budu stavljeni izvan snage, poništeni ili izmijenjeni
        provedbom Ugovorâ.                                               (8)    U Poljskoj je obavljen ocjenjivački posjet o kojem je
                                                                                slovački ocjenjivački tim sastavio izvješće koje je dostavio
                                                                                nadležnoj radnoj skupini Vijeća.
(2)     U skladu s time, primjenjuje se članak 25. Odluke
        2008/615/PUP i Vijeće mora jednoglasno odlučiti jesu
        li države članice provele odredbe poglavlja 6. navedene
        Odluke.                                                          (9)    Vijeću je predstavljeno cjelokupno izvješće o ocjeni koje
                                                                                sadrži sažetak rezultata upitnika, ocjenjivačkog posjeta i
                                                                                pokusa o razmjeni podataka o DNK-u,
(3)     Člankom 20. Odluke 2008/616/PUP predviđeno je da se
        odluke iz članka 25. stavka 2. Odluke 2008/615/PUP
        moraju donositi na temelju izvješća o ocjeni koje se
                                                                         DONIJELO JE OVU ODLUKU:
        temelji na upitniku. U vezi s automatiziranom
        razmjenom podataka u skladu s poglavljem 2. Odluke
        2008/615/PUP, izvješće o ocjeni mora se temeljiti se
        na ocjenjivačkom posjetu i pokusu.
                                                                                Članak 1.
                                                                         Poljska je za potrebe automatiziranog pretraživanja i usporedbe
(4)     Poljska je obavijestila Glavno tajništvo Vijeća o nacio         podataka o DNK-u u potpunosti provela opće odredbe o
        nalnim bazama podataka o analizi DNK na koje se                  razmjeni podataka iz poglavlja 6. Odluke 2008/615/PUP te
                                                                         ima pravo primati i dostavljati osobne podatke u skladu s
(1) SL L 210, 6.8.2008., str. 1.                                         člankom 3. i člankom 4. navedene Odluke, od dana stupanja
(2) SL L 210, 6.8.2008., str. 12.                                        na snagu ove Odluke.
 ---pagebreak--- 19/Sv. 16         HR                             Službeni list Europske unije               295
                                                          Članak 2.
          Ova Odluka stupa na snagu na dan donošenja.
          Sastavljeno u Bruxellesu 20. prosinca 2012.
                                                                                Za Vijeće
                                                                                Predsjednik
                                                                            E. FLOURENTZOU